高古隐逸 纯真质朴——品张三牛人物画赋张犇，字三牛，别署一迟斋主人。1962年出生于鲁南微山湖畔。其父泰昌先生为画坛大家，名播海隅，传闻京华。三牛童稚时即受丹青熏陶，想其幼时握笔涂鸦，何其天真也。四十余年飘忽而过，其间世上动荡之乱尘，物欲之横流，荣华之彰显，生活之奢靡，未能摇其心、撼其志、改其真也。余于其人物造图可见也。
凡作画章法技法形成肢体，立旨创意凝为首脑也。脑传神情，则画图活也。活并非可爱，神情纯真方可爱可亲也。三牛人物图多取材于古，古之人何谓真人？有道之人也。鲁迅曾言，中国文化根底全在道教。三牛所画人物又全非教中之人，而多为老庄之徒也。隐逸悟道，清心寡欲、重身轻物、守柔处弱、为而不争。或从赤松之游，或随陈抟之隐。商山四皓、东门二疏、竹林七贤、靖节五柳。嵇康孙登，抚琴吟啸；和靖王冕，寻梅雪踪；南极北斗，松谷对弈；寒山拾得，檀岩参功；洞前酌酒，泉边品茗；匹云卧石，饮露餐风。或闭目而悟道，或凝视于苍穹。世间民俗，纯厚而质朴；山野乡风，恬然以自成。天人合一，宇宙无穷；高风邈邈，齐物等同；安然旷达，和谐共生。
夫画面为作者意识之显现，其人物为作者心光之投映。故曰：三牛所画之人高古隐逸，三牛高士也；三牛所画人物